**GRAD PULA–POLA**

KLASA: 024-02/22-01/46

URBROJ: 2163-7-01-01-0242-24-16

Pula, 17.12.2024.

|  |
| --- |
| **IZVJEŠĆE O PROVEDENOJ JAVNOJ RASPRAVI** |
| **Naziv dokumenta**  | **Plan upravljanja povijesnom jezgrom** **Grada Pula-Pola** |
| **Tijelo koje je provelo savjetovanje**  | Grad Pula-Pola |
| **Svrha dokumenta**  | Svrha Plana je omogućiti očuvanje kvalitete, autentičnosti I cjelovitosti gradskog središta, istodobno održavajući kvalitetu životagrađana i aktivnu multifunkcionalnu namjenu gradskog središta. Geografski opseg Plana odnosi se na područje kulturno-povijesne cjeline, koja je zaštićena je kao spomenik kulture i upisana u Registar nepokretnih spomenika kulture 1965. g. te joj je rješenjem Ministarstva kulture 2012. g. utvrđeno svojstvo kulturnog dobra. Plan se realizira kao partnerski dokument te definira teme od važnosti za povijesnu jezgru Pule, kao područja iznimne spomeničke baštine, kako bi se pružio temelj za razumijevanje njenih ključnih vrijednosti i određivanje potrebnih radnji za zaštitu i upravljanje cjelinom.Plan upravljanja obuhvaća zajedničku viziju, dugoročne ciljeve i kratkoročne aktivnosti za očuvanje vrijednosti povijesne jezgre grada Pule kao kulturnog dobra, te pomaže u tumačenju posebnih kvaliteta i vrijednosti povijesne jezgre i njene spomeničke baštine, podržavapostojeće politike zaštite cjeline, dotiče se problema svakodnevnog upravljanja, pruža pomoćne informacije o upravljanju prilikama i prijetnjama s kojima se povijesna cjelina suočava te stvara okvir za praćenje stanja izgrađenog okoliša i građevinskog naslijeđa. Cilj Plana je osigurati da se kroz zajedničke napore postojeći resursi iskoriste u svrhu održivog razvoja jezgre, na način koji će omogućiti očuvanje i unaprjeđenje baštine za dobrobit stanovnika Pule i budućih naraštaja te upravljanje razvojem koje je održivo u svakom smislu - okolišno i prostorno, ekonomski, društveno, organizacijski i logistički.Iako Plan nije zakonski dokument, on služi informiranju i dijalogu s drugim politikama i prijedlozimaupravljanja vezanima za područje kulturno-povijesne cjeline. |
| **Radno tijelo za izradu Nacrta** | Nositelj izrade Plana upravljanja je Grad Pula-Pola, a izrađivač Plana upravljanja je tvrtka Urbanex d.o.o. iz Zagreba.  |
| **Internetska stranica na kojoj je bio objavljen javni poziv**  | Internetsko savjetovanje sa zainteresiranom javnošću trajalo je od 6.11 2024. godine do 6.12. 2024. godine.  |
|  Stranice Grada Pule |
| **Popis pozvanih sudionika u javnoj raspravi prema posebnoj obavijesti**  |  xx |
| **Predstavnici zainteresirane javnosti koji su dostavili svoja očitovanja**  | Na Plan upravljanja povijesnom jezgrom Grada Pula-Pola godine dalo je svoja očitovanja četvero (4) predstavnika zainteresirane javnosti – gđa. Christina Andrić, gdin. Andro Mladinić, gdin. Livio Nefat, gđa. Bojana Drača  |
| **Prihvaćene / neprihvaćene primjedbe**  | 2 prihvaćene, 16 djelomično prihvaćenih primjedbi i 3 pojašnjene primjedbe  |
| **Troškovi provedenog savjetovanja**  | Provedba javnog savjetovanja nije iziskivala dodatne financijske troškove |

|  |
| --- |
| **Savjetovanje sa zainteresiranom javnošću** |
| **PLAN UPRAVLJANJA POVIJESNOM JEZGROM GRADA PULA-POLA** |
| Grad Pula–Pola objavljuje objedinjene primjedbe zaprimljene od strane predstavnika zainteresirane javnosti koji su dostavili primjedbe na Nacrt Plana upravljanja povijesnom jezgrom Grada Pula-Pola u razdoblju od 6. studenog 2024. godine do 6. prosinca 2024. godine. |
| **Br.** | **Ime i prezime dionika****(pojedinac, organizacija, institucija)** | **Dio dokumenta na koji se odnosi primjedba / prijedlog** | **Tekst primjedbe / prijedloga** | **Prihvaća se /****Djelomično se prihvaća****/****Pojašnjeno** | **Način prihvaćanja / razlog****neprihvaćanja primjedbe ili prijedloga i pojašnjenje** |
| 1. | Christina Andrić, građanin | Aktivnost 6.1.Pokretanje projekatai intervencija pojedinačnog uređenja i poboljšanja javne infrastrukture | Obnova postojećih semafora u cijeloj povijesnoj jezgri grada Pule – uključujući nosače istih i iste. Predlažem: prefarbavanje, sanaciju od korozije, zamjena zastarjelih dijelova nosača i stupova istih, također na određenim semaforima trajanje zelenog za pješake traje iznimno malo sekundi, dakle pod hitno produljiti trajanje intervala prijelaza preko pješačkih za pješake. Pozicije: svi semafori na Trgu Republike, križanje kod INK-a, križanje kod Kukuriku parka gdje se granaju 5 ulica, Scalierova je kriminalna po ljeti kad turisti s djecom prelaze i kolicima itd… | Prihvaća se | Prijedlog je uvršten u opis aktivnosti *6.1. Pokretanje projekata i intervencija pojedinačnog uređenja i poboljšanja javne infrastrukture.* |
| 2. | Arno Mladinić,građanin | Regulacija turističkog najma | Poštovani, Uključio bih se s prijedlozima oko uređenja povijesne jezgre grada, s osvrtom i primjedbama na velik broj stanova pretvorenih u apartmane u povijesnoj jezgri. Moje primjedbe odnose se prvenstveno na derutne fasade povijesnih zgrada ovog dijela grada, a u kojima se iznajmljuju apartmani. Ja predlažem da se ne dozvoli iznajmljivanje u turističke svrhe dok se fasade-pročelja zgrada zajedno s prozorima ( škurama) ne dovedu u uredno stanje.  | Pojašnjenje  | Postojećim mehanizmima upravljanja gradskim središtem nije moguće regulirati turistički najam niti kriterije koje jedinice za smještaj moraju zadovoljiti. Međutim, svi gradovi, uključujući i Pulu, uskoro bi trebali pristupiti izradi Planova upravljanja destinacijom, što će im omogućiti veću kontrolu u pogledu regulacije turističkog najma, na temelju kriterija koji se izradom studije nosivog kapaciteta pokažu mjerodavnim |
| Aktivnost 5.2. Edukacija stanara i vlasnika objekata u povijesnoj jezgri o načinima njihovog održavanja i obnove | Velik broj stanova-apartmana, a i stanova imaju klime postavljenje na pročeljima zgrada, a ispust kondenzacije s tih klima završava na pločniku. Određene gradske službe ne bi trebali davati suglasnost za iznajmljivanje ako ovo nije riješeno. Znam slučajeve gdje se gleda na to da li u apartmanu ima stolić za kufere, a ovakve stvari se preskaču. Također na krovovima zgrada ima velik broj antena za tv koji uopće nisu u funkciji jer se koristi internet. | Prihvaća se / Pojašnjenje | Kako je već navedeno, trenutnim mehanizmima upravljanja gradskim središtem nije moguće regulirati najam na temelju ovakvih kriterija. Prijedlog je, međutim, uvršten u aktivnost *5.2. Edukacija stanara i vlasnika objekata u povijesnoj jezgri o načinima njihovog održavanja i obnove,* čime se predlaže edukacija stanara i vlasnika objekata u jezgri o održavanju ambijentalnih vrijednosti kroz pravilno održavanje klima-uređaja (pr. zbrinjavanje kondenzacijske vode) i uklanjanje dotrajale električne opreme. |
| Aktivnost 6.1. Pokretanje projekata i intervencija pojedinačnog uređenja i poboljšanja javne infrastrukture | Treba već jednom početi s uređenjem Prvomajske ul. i dovesti je u razinu s ostalim ulicama primorskih gradova poput Dubrovnika, Splita, Trogira, Zadra, Šibenika i na kraju mjesta Raba na o. Rabu koji je primjer jednog uređenog primorskog grada.  | Djelomično se prihvaća/Pojašnjenje | Prijedlog je dijelom aktivnosti *6.1. Pokretanje projekata i intervencija pojedinačnog uređenja i poboljšanja javne infrastrukture.* |
| Aktivnost *6.5* Usklađivanje i standardizacija izgleda vanjske opreme ugostiteljskih i trgovačkih objekata u povijesnoj jezgri u skladu sa postojećim lokalnim odredbama | Reklame kao i suncobrani i tende trebaju biti jedinstvene u cijeloj jezgri.  | Djelomično se prihvaća/Pojašnjenje | Prijedlog je dijelom aktivnosti *6.5 Usklađivanje i standardizacija izgleda vanjske opreme ugostiteljskih i trgovačkih objekata u povijesnoj jezgri u skladu sa postojećim lokalnim odredbama.* |
| Aktivnost 6.1. Pokretanje projekata i intervencija pojedinačnog uređenja i poboljšanja javne infrastrukture | Na kraju, ako i kada se krene s uređenjem moj prijedlog bi bio da se u Prvomajskoj obzirom na gustoću prometovanja gostiju kroz nju ugradi neki sustav osvježenja putem pare, što bi bilo posebno u odnosu na druge gradove. Toliko od mene, i lijep pozdrav Vama i Gradonačelniku koji se trudi za bolji izgled našeg grada. | Pojašnjenje | Postavljanje urbane opreme (raspršivača vodene pare) dopušteno je u sklopu pojedinačnih terasa ugostiteljskih objekata, no njihovo postavljanje na glavne pješačke pravce i javne površine se ne smatra prikladnim niti u skladu sa konzervatorskim smjernicama. |
| 3. | Livio Nefat,građanin |   Komentar vezan uzvalorizaciju vojne ostavštine grada Pule i okolice | Poštovani, Vrlo, vrlo kratko o Društvu – glavna aktivnost od osnivanja Društva je proučavanje prošlosti c. i kr. Mornarice (k. u. k. Marine). Od nedavno je registracija proširena tako da je usmjerena na zaustavljanje propadanja, pustošenja, devastiranja i nestajanja prostorno-urbanističko-komunalnog tkiva zapuštenih i oronulih Mornaričkih starina, tj. materijalnog i nematerijalnog nasljeđa Habsburške Mornarice u Puli i Puljštini. Namjerava se to učiniti tako da se objekti i njihova okolina obnove, urede i ožive pretvarajući ih u sadržajne, aktivne i funkcionalne cjeline. To postići time da društvena zajednica povjeri održavanje i upravljanje Habsburških Mornaričkih starina udruzi „VIRIBUS UNITIS“ Pula, tako da o tom nasljeđu brinu volonteri uz pomoć i nadzor stručnih institucija unoseći u njihovu zaštitu svijest i savjest stanovnika Puljštine.Sukladno gore opisanome Društvo je pokrenulo niz akcija u tom smislu, kao što su:Upućen je zahtjev Ministarstvu u Zg. da se omogući razgledavanje i snimanje objekta Telefonska centrala u ulici Sv. Polikarpa, radi eventualnog pretvaranja istog u Izložbu povijesti komunikacija Mornarice Habsburške Monarhije;Upućen je zahtjev Ministarstvu u Zg. da se omogući razgledavanje i snimanje objekta Reflektarnice u Barbarigi radi pretvaranja iste u Prostore Ronilačkog kluba Loligo i u Izložbu potonuća broda Baron Gautsch;Izvršeno je terensko istraživanje (na Poljani Hipodrom i obližnjoj šumici Drenovica) i pronađeni su vrlo vidljivi objekti Grossradiopola (džinovski protuutezi nosača 150metara visoke ondašnje antene). Ujedno je upućen prijedlog Gradu Puli-Pola da se prikladno obilježi činjenica postojanja tog nevjerojatnog ondašnjeg tehnološkog čuda koje je na tlu obuhvaćalo površinu (kružnicu) promjera preko 700metara.Ujedno je Društvo u kontaktu s nadležnim Upravnim odjelom Grada Pula-Pola glede pronalaženja, popravka, antikorozivne zaštite i postavljanja (utemeljenja) na prikladno mjesto stupa nosača zračnog voda ondašnjeg električnog tramvaja. Sve upućuje na to da bi se taj posao ugradnje i time obilježavanja postojanja el. tramvaja u našem gradu od 1904. do pred Drugi svjetski rat mogao zgotoviti tijekom 2025. godine;Igrom slučaja je, također prije nekoliko dana, Društvo uputilo prijedlog Gradu Puli-Pola s jedne strane i Istarskoj županiji s druge strane prijedlog da se uključi u GUP Grada Pula-Pola, odnosno u Prostorni plan Istarske županije PULSKU KRUNU, tj. prostorne pojaseve s tvrđavama, bitnicama i rovovima koja su činila TRI (3) OBRAMBENA PRSTENA PULE iz doba Habsburške Monarhije (u privitku šaljemo grafički privitak da bi Vam zorno prikazali o čemu se tu radi, tj. kako je to onda izgledalo);U pripremi je projekt Jedinstvenog načina obilježavanja Mornaričkih starina (prije svega objekata) iz doba Habsburške monarhije QR kodom – u suradnji s Društvom hrvatskih književnika - Istarski ogranak.Društvo aktivno sudjeluje u kulturnim, obrazovnim i turističkim projektima (Manifestacija „Oproštaj od ljeta“ u rujnu 2024.; sat povijesti u srednjoj školi Dante Alighieri u listopadu 2024.; nekoliko radio emisija Pomorske večeri u listopadu i studenom 2024. i sl.).K tome treba napomenuti da Društvo kontinuirano izdaje vlastite knjige ili prijevode biranih knjiga s predmetnom tematikom Pule u doba Habsburške monarhije koje javno prezentira na prikladan način u odgovarajućim ambijentima (Tvrđavi Verudella-Bitnici San Giovanni, u Povijesnoj sobi u Mornaričkom klubu – Marine Casino - Dom Hrvatskih branitelja i sl.).Društvo je krajem 1990-ih godina pokrenulo inicijativu za postavljanje replike spomenika admiralu Tegetthoffu u parku Monte Zaro. Do danas ni Gradsko vijeće niti Gradsko poglavarstvo nisu odgovorili na tu inicijativu. U sklopu toga je u bečkoj Oranžeriji priređena prodajna izložba pulskih umjetnika čiji je prihod bio namijenjen izradi replike spomenutog spomenika (nije nam poznato jesu li prikupljena sredstva pohranjena za navedenu namjenu). Ove godine tu je inicijativu ponovo pokrenulo Istarsko povijesno društvo. | Djelomično se prihvaća / Pojašnjenje  | Prijedlozi će biti uvršteni u Plan u zasebnom Prilogu  |
| Aktivnost 2.1. Povećanje prometne protočnosti krozunapređenje javnog prijevoza i razvoj suvremenihtransportnih modaliteta (Park&Ride i e-mobilnost) | Cilj A), Mjera 2.; Aktivnost 2.1. Povećanje prometne protočnosti itd…., na stranici br.114. piše „ Na području Rive moguće je razmotriti uvođenje dodatnih prometnih rješenja , poput uvođenja tramvajske linije (revitalizacija postojeće željezničke pruge), te njenog povezivanja s drugim dijelovima grada.“ S obzirom da je u usvojenom dokumentu „Plan razvoja grada Pule-Pola od 2020 do 2030.“ (str. 153) u tablici br. 64. „Pregled strateškog projekta 12.“ naveden projekt „Tramvaj“, da je gotovo u isto vrijeme prihvaćen i obiman dokument „Strategija razvoja urbanog područja Pula za razdoblje 2021. – 2027.“, a u njemu je u tablici br. 1 „Potpuni pregled indikativnog financijskog okvira za cijelo provedbeno razdoblju“, pod točkom Ad. 2.1.3. „Održiv i dostupan javni prijevoz“ upisan projekt „Tramvaj“, te da je podloga za gore navedena dva strateška dokumenta projekt akronima „Tw“ koji predviđa djelomično korištenje postojećih željezničkih kolosijeka, a dijelom izgradnju novih dionica, smatramo nužnim da se navedeni dio teksta na str. predmetnog Plana upravljanja povijesnom jezgrom promijeni tako da glasi: „Na području Rive, sukladno „Strategiji razvoja urbanog područja Pula za razdoblje 2021. – 2027.“ i sukladno „Strategija razvoja urbanog područja Pula za razdoblje 2021. – 2027.“, uvodi se dodatno prometno rješenje – linija el. tramvajska (revitalizacijom postojećeg željezničkog kolosijeka) kao kičma buduće tramvajske mreže , te time njeno povezivanja s drugim dijelovima grada.“ Također svakako dodati u nazivu ove Aktivnosti na samom kraju u dijelu u zagradama i riječ tramvaj tako da glasi : …. (Tramvaj, Park&Ride i e-mobilnost) | Djelomično se prihvaća / Pojašnjenje | Prema zaprimljenim očitovanjima nadležnih tijela lokalne i državne razine o tehničkim uvjetima realizacije predmetnog zahvata (uvođenja tramvajske linije koja bi djelomično koristila postojeće kolosijeke) opis aktivnosti 2.1. je prilagođen te sada glasi: *Na području Rive, sukladno „Strategiji razvoja urbanog područja Pula za razdoblje 2021. – 2027.“ i „Strategiji razvoja urbanog područja Pula za razdoblje 2021. – 2027.“, podržava se iznalaženje rješenja za uvođenje dodatnog prometnog rješenja (tramvaja odnosno „lake željeznice“) u skladu sa tehničkim mogućnostima realizacije zahvata, te istraživanje mogućnosti povezivanja predmetnog područja s drugim dijelovima grada.“*  |
| Aktivnosti: 2.4. Podržavanje pješačkog prometa i širenje mrežepješačkih površina i 14.11. Uređenje Giardina (i ostalih dijelova gradskog središta) kao pješačke zone i prostora slobodnog boravka za sve građane | Cilj A), Mjera 2.; Aktivnost 2.4., stranica br.114. treći red piše „ …, a i pojedine prostore na kojima se odvija intenzivna pješačka komunikacija , poput Giardina, ali i dijela Rive , preporuča se u budućnosti pretvoriti u pješačke, odnosno zone ograničenog prometa, …“ S obzirom na: sve rečeno u prethodnoj primjedbi (uvođenje tramvaja po Rivi itd.) na činjenicu da su Giardini doslovce samo točka na topografskoj karti grada (zaista mala površina, gotovo pa u fizičkom smislu zanemariva – u smislu veličine površine u odnosu na veličinu povijesne jezgre, a da ne govorimo ako ju usporedimo s veličinom površine grada), na činjenicu da su manji gradovi imali snage već prije 20-30 godina organizirati puno, puno veće pješačke zone koje krasno funkcioniraju– npr. susjedni Rovinj u kojima je upravo promet cestovnih vozila isključen s Rive. na činjenicu da su puno veći gradovi od Pule imali snage već prije 20-30 godina organizirati puno, puno veće pješačke zone koje krasno funkcioniraju– npr. Split, u kojima je upravo promet cestovnih vozila isključen s Rive. Na činjenicu da se uvođenjem tramvaja može ukinuti promet cestovnih vozila po Rivi (naravno uz adekvatno vremenski ograničeno snabdijevanje poslovnih, ugostiteljskih i inih aktivnosti, te svakako za stanare,… itd.). Predlažemo znatno proširenje Pješačke zone tako da joj granica na sjeveru bude „linija“ Veslački klub-Riječki gat, a ispod toga prema jugu da se granica dijeli na onu koja ide Rivom sve do Glavne pošte, pa do Kazališta i Tržnice, te na onu koja ide do proširenja (površine) ispred Arene, Giardina velike zgrade srednjoškolskog centra (tzv. Žuta škola/zgrada) i konačno do Tržnice.OPASKA: ovo gornje je povezano s Ciljem E); Mjera br.14.; Aktivnost br.14.1., pa Vas molimo da Vi URBANEX prilagodite, dopunite, izmijenite odgovarajući tekst stupca „pokazatelj“ i onih stupaca koji slijede. Ostavljamo voditeljima – izrađivačima prijedloga nacrta predmetnog Plana - da definiraju tekst u stupcima tablice na str. 156 i dalje - „Ključni pokazatelji i rezultati itd.“ (pokazatelj, početna vrijednost god. 2024., ciljana vrijednost god. 2030, prijedlog operativnih tijela i dionika) itd. To općenito vrijedi i za naše ostale primjedbe i prijedloge, da se ne ponavljamo. | Djelomično se prihvaća / Pojašnjenje | Prijedlog je uvršten u prošireni opis aktivnosti 2.4., te je predloženo područje širenja pješačke zone/zone ograničenog prometa navedeno i opisano riječima: *„…a predlaže se i razmatranje dodatnih pravaca širenja takvih zona, povezujući primjerice potez Rive preko Danteovog Trga, Anticove i Laginjine ulice do Narodnog trga, te površinu ispred Arene sa Giardinima preko Zagrebačke ulice do Tržnice, i sl.“*U opis aktivnosti 14.11. *Uređenje Giardina (i ostalih dijelova gradskog središta) kao pješačke zone i prostora slobodnog boravka za sve građane* dodana je završna rečenica kojom se dodatno podupire i pretpostavlja buduće širenje pješačkih zona unutar obuhvata povijesne jezgre, odnosno na više lokacija od one samih Giardina.  |
| Aktivnost 9.1Podrška vrednovanju i valorizaciji baštine povijesnog urbanogkrajolika grada Pule u okviru prostorno - planske regulative | Cilj B), Mjera 4.; Aktivnost br.4.3. Podrška evidentiranju unapređenje zaštite kulturnih dobara – igrom slučajnosti, a kako smo u premisi naveli, upravo ovih dana smo kao Društvo „Viribus unitis“- Pula uputili prijedlog Gradu Puli-Pola s jedne strane i Istarskoj županiji s druge strane prijedlog da se uključi u GUP Grada Pula-Pola, odnosno u Prostorni plan Istarske županije PULSKA KRUNA, tj. prostorni pojasevi s tvrđavama, bitnicama i rovovima koju su činila TRI (3) OBRAMBENA PRSTENA PULE iz doba Habsburške Monarhije. Čitajući tekst na str. 121 vidimo da je to u potpunosti sukladno Vašim riječima. S obzirom na to molimo Vas da Vi definirate tekst u stupcima tablice na str. 156 i dalje „Ključni pokazatelji i rezultati itd.“ (pokazatelj, početna vrijednost god. 2024., ciljana vrijednost god. 2030, prijedlog operativnih tijela i dionika) itd. koji će to sublimirati. Naravno, polazimo od toga da se Vi s time slažete i da će to Grad Pula-Pola objeručke prihvatiti. Bili bi zaista šokirani da to tako ne bude. (u privitku šaljemo tekst kojeg smo poslali Gradu Pula-Pola i Istarskoj županiji);Očito je sve gornje povezano i s Cilj B), Mjera 4.; Aktivnost br.4.6. Podrška valorizaciji i interpretaciji kulturne baštine jer se unutar PRVOG (tzv. unutrašnjeg“) OBRAMBENOG POJASA – središnje, povijesno brdašce Pule, nalaze tvrđava Kaštel (iako nije iz tog razdoblja), ispod nje zatvor i još ispod zatvora skloništa u trima tunelima iskopanih u živoj stijeni, te na drugom obližnjem brdašcu Monte Zaro mjesto gdje je bila tvrđava toranjskog tipa, pa Hidrografski zavod, a sada je tamo ostala samo Zvjezdarnica iz onog razdoblja. K tome je tamo bio i velebni spomenik admiralu Tegetthoffu (o inicijativi u svezi postavljanja replike je ranije rečeno).Osim toga sve napisano o OBRAMBENIM POJASIMA Pule (pogotovo PRVI , unutrašnji prsten) je sa svih strana u potpunosti u kontaktnim zonama Povijesne jezgre našeg grada. Dakle sve nabrojano se odnosi i na Cilj C); Mjera 9.; Aktivnost 9.1. (kontaktne zone, područja itd.), pa eventualno i na Aktivnost Ad.11.3., pa Vas molimo da Vi URBANEX prilagodite, dopunite, izmijenite odgovarajući tekst stupca „pokazatelj“ i onih stupaca koji slijede. Ostavljamo voditeljima – izrađivačima prijedloga nacrta predmetnog Plana - da definiraju tekst u stupcima tablice na str. 156 i dalje „Ključni pokazatelji i rezultati itd.“ (pokazatelj, početna vrijednost god. 2024., ciljana vrijednost god. 2030, prijedlog operativnih tijela i dionika) i dalje sve gdje treba učiniti, unijeti, povezati, definirati. | Djelomično se prihvaća / Pojašnjenje | Prijedlog o izmjenama prostornih planova, odnosno uključivanju Pulske krune, tj. obrambenih prstenova u planske dokumente (GUP Grada Pula-Pola, i Prostorni plan Istarske županije) nadilazi okvir utjecaja ovog Plana, no prijedlog će biti uvršten u Prilog sa popisom predloženih projekata. Također, kroz mjeru 9. *Planiranje i promišljanje pravca budućeg razvoja jezgre i kontaktne zone* te Aktivnost 9.1*Podrška vrednovanju i valorizaciji baštine povijesnog urbanog**krajolika grada Pule u okviru prostorno - planske regulative* navodi se izrada Konzervatorskih smjernica nove generacije kojima će se područje kontaktne zone i njome obuhvaćenih objekata prikladno valorizirati te uvrstiti u buduće prostorne planove. Kao podrška nastojanjima da se predmetna baština adekvatno valorizira, u opis aktivnosti 4.6. dodana je rečenica koja glasi: „*Stoga se preporučuje pružiti podršku daljnjem istraživanju, te izradi različitih tipova publikacija, izložbi, predavanja, dokumentarnih uradaka i sl. kao načina predstavljanja fortifikacijskog sustava široj javnosti, poticanja interesa za njegovu revitalizaciju i pokretanja dijaloga o mogućnostima realizacije istoga.“*Nadalje, u opis aktivnosti 4.7. Podrška obnovi i uređenju Zvjezdarnice dodana je rečenica *„Tako se predlaže u sklopu obnovljene Zvjezdarnice posjetiteljima i korisnicima prostora predstaviti povijesni kontekst lokacije na kojoj se Zvjezdarnica nalazi, odnosno ostale elemente austrougarske ostavštine u neposrednoj blizini (toranjsku tvrđavu koja se tamo nekoć nalazila, Hidrografski zavod, uklonjeni spomenik admiralu Tegethoffu) kao i predstaviti lokaciju kao dio šireg fortifikacijskog sustava.“, s* ciljem da se ukaže na ostatak baštinskih lokacija i objekata koji još uvijek nisu valorizirani i obnovljeni. |
| Aktivnost 6.2. Unošenje novih elemenata urbane opreme, obnova starih javnih zdenaca i racionalno gospodarenje vodom | Cilj C), Mjera 6.; Aktivnost br.6.2. Uređenje, reaktivacija vodosprema … itd. s time da je to povezano (po našem mišljenju) i sa Ad. 8.1. i 8.2. evo našeg stava i prijedloga o tome.Zalijevanje gradskog zelenila Pule vodom koja nije za piće Od vremena uređenja grada krajem pretprošlog stoljeća, Pula je naslijedila nekoliko lijepih, uređenih parkova npr. Valerijin park, Mornarički park i drugi. Nakon bombardiranja u II. svjetskom ratu neki porušeni dijelovi grada pretvoreni su u parkove npr. Park grada Graza. Omladinske radne akcije krajem '40-tih i početkom '50-tih godina prošlog stoljeća ostavile su nam neke, do tada gole dijelove grada, lijepo pošumljene uglavnom borovim stablima npr. bošket na Gregovici i velike površine uz šetalište Lungomare.Relativno nedavno su izgradnjom i proširenjem obilaznice i južnog bulevara, te izgradnjom kružnih tokova isti obogaćeni stablima i zelenilom.Pula ima najviše zelenih površina od svih gradova u našoj zemlji, ali s obzirom da se u gradu neprekidno nešto gradi (što je normalno, prirodno, očekivano i neminovno), to znači da se te zelene površine neprekidno smanjuju. Iz tog razloga je potrebno one koje ostaju sačuvati, njegovati i održavati na što bolji način. Da bi u tome uspjeli zelenilo u parkovima, drvorede, cvjetne otoke i sl.) treba zalijevati. Naročito ljeti. Činiti to, kada ne postoji alternativa, sa pitkom vodom je u redu, ali je puno bolje ako se to može vodom koja nije za piće.Novi nasuti dio Rive je sada pust i gol (u vegetacijskom smislu). Vjerojatno će ga se vremenom obogatiti i oživiti zelenim površinama. Velikoj površini uz željeznički kolodvor dobro bi došlo nešto zelenila. Terminal za manje kruzere na Vallelungi će sigurno, kada se izgradi, imati zelenih površina koje će trebati zalijevati. Možda će i marine na Monumentima i Katarini također imati pokoji park. Kada se sadašnje gole površine na raznim dijelovima našega grada obogate zelenilom trebati će osigurati dodatne količine vode za njihovo zalijevanje. Pula od početka svog postojanja u samom gradu i u svojoj neposrednoj blizini, ima više izvora vode. Konkretno:izvor Karolina u podnožju Arene je najvjerojatnije glavni razlog početka nastanka naselja, odnosno grada Pule,na sjevernom dijelu gradske luke je potočić Tivoli koji određuje prirodnu granicu između Mandrača i Vallelunge, Pragrande ima izvor „Le Fontanelle“ i kanal koji odvodi vodu u more, Na području Pragrande pa i Dolinke se nalaze bunari koji su napušteni i koji se ne koriste (usput: jako su opasni za neoprezne šetače); u Uljaniku je postojao bunar tzv. industrijske vode koji možda još postoji i koja se voda (možda) može koristiti za zalijevanje zelenih površina.U prstenu oko Pule, na svega nekoliko kilometara, ima više izvora koji su do ne tako davno u potpunosti opskrbljivali grad pikom vodom, ali su sada taj status izgubili.Uz gore navedene postojeće izvore vode Pula ima vrlo vrijednu vodovodnu infrastrukturu (misli se naročito na vodospreme) koja postoji, ali više nije u funkciji. Jedna vodosprema je u šumici na Monte Ghiru (između groblja i škole Šijana), druga je vanjska manja vodosprema kraj Kaštela, treća je na Vidikovcu (Monte Paradiso). Sve te vodospreme su bile spojene na vodovodnu mrežu cjevovodima koji su najvjerojatnije još uvijek pod zemljom i koje je vjerojatno (potpuno ili djelomično) moguće staviti u funkciju. Mornarička bolnica i kasarna na Bulevaru su imale svoje sustave vode. Možda je i njih moguće reaktivirati. Tu su i A.-U. tvrđave koje su sve smještene na vrhovima brda oko Pule, a koje su imele svoje sustave (cisterne) za vodu, koje bi se eventualno također mogle iskoristiti kao vodospreme za vodu za zalijevanje obližnjih (sadašnjih i budućih) zelenih površina.Parkovi oko Arene se već godinama zalijevaju vodom koja nije za piće iz obližnjeg izvora Karolina. Treba nastojati da se to postigne za najveći dio gradskih zelenih površina. OPASKA. Želimo upozoriti da dosadašnje i sadašnje najavljeno ponašanje Grada Pula-Pola NIJE sukladno Vašim (i našim) nastojanjima koje ste Vi opisali u Vašem Nacrtu, a mi ovdje gore. Naime, lijepa, velika i dobro pozicionirana vodosprema Monte Ghiro je dana na korištenje (nismo upoznati pod kojim uvjetima i da li se ugovor može raskinuti) udruzi bajkera (motoristi). Glede male, vanjske vodospreme (izvan zidina Kaštela) kruže vijesti da će se dati PPMI (Pomorskom i povijesnom muzeju Istre), nakon što mu je već dana ona jako velika vodosprema unutar zidina Kaštela.Na ovom mjestu možemo najaviti da smo u kontaktu s M.O. Vidikovac u svezi naših prijedloga glede aktivnosti Društva na području tog M.O. među kojima je i prijedlog koji se odnosi na reaktiviranje tamošnje vodospreme. Predsjednik tog M.O. je najavio da će nas pozvati na sastanak. | Djelomično se prihvaća / Pojašnjenje | U skladu s opaskom i prijedlozima, naziv aktivnosti 6.2. *„Uređenje i reaktivacija vodosprema, integriranje novih i**obnova starih elemenata javnih zdenaca i urbane opreme“ promijenjen je te sada glasi „Unošenje novih elemenata urbane opreme, obnova starih javnih zdenaca i racionalno gospodarenje vodom“* kako bi točnije odražavao gradske politike u vezi korištenja vodosprema na području povijesne jezgre, koje jesu uređene, ali nisu vraćene u svoju prvotnu namjenu. U opis aktivnosti uključen je podatak o pozitivnoj praksi korištenja vode koja nije za piće za održavanje zelenih površina, te prijedlog o korištenju izvora Karolina u svrhu opskrbljivanja obližnjih sanitarnih čvorova, riječima: *„…Pozitivan primjer racionalnog gospodarenja vodom je zalijevanje zelenih površina jezgre vodom iz izvora Karolina, koja nije za piće, te bi trebalo težiti da se što veći broj gradskih zelenih površina zalijeva isključivo iz takvih izvora. Vodu iz izvora Karolina treba po mogućnosti iskoristiti i za opskrbljivanje sanitarnih čvorova u blizini (javni zahodi i zahodi u Areni)“.* Uvažavajući prijedloge o reaktivaciji ostalih lokacija na kojima se nalaze potencijalno upotrebljivi elementi vodne infrastrukture, ali koji nisu unutar obuhvata ovog Plana ili informacije o njihovom stanju nisu dostupne, dodaje se sljedeće: *„…Predlaže se pomnije istražiti, locirati i utvrditi stanje ostalih potencijalnih izvora vode (i pitke i one koja to nije) te njima pripadajuće infrastrukture na području povijesne jezgre i ostatku grada, utvrditi tehničku izvedivost zahvata i mogućnosti njihove reaktivacije te težiti njihovom privođenju originalnoj svrsi, kao mjeri pripravnosti na očekivane klimatske izazove.“* |
| Aktivnost 6.2. Unošenje novih elemenata urbane opreme, obnova starih javnih zdenaca i racionalno gospodarenje vodom | Dodatak glede sanitarnih čvorova Arene i vode za njih. Svakako je bitno urediti sanitarne čvorove u Areni, tako da budu brojčano dostatni, prostrani i prvoklasni. Bez odgode. Ponajbolje ih smjestiti na nivou borilišta i to s jedne i druge strane njene najduže osi (onaj sadašnji je tako i pozicioniran – ispod serpentine). Treba ih temeljito i kontinuirano održavati po najvišim higijenskim kriterijima. Ući u Šengenski sustav ne znači samo da smijemo prelaziti granice bez pokazivanja putovnica. Ući u zonu Eura, ne znači samo to da plaćamo istim novčanicama kao svi drugi unutar te zone. To znači i živjeti ravnopravno u istom prostoru s osobama koje rade npr. u Luvru ili u berlinskim ili bečkim muzejima. To znači da će nama doći isti turisti koji su npr. prije nas posjetili i razgledali Pompej. Oni svi su naviknuti u tim spomenutim muzejima i arheološkim nalazištima na prvoklasni sanitarni komfor, pa to očekuju da i u (i oko) naše Arene.S obzirom da se sasvim blizu Arene nalazi izvor Karolina s vodom koja više nije za piće, naprosto se nudi rješenje da se vrlo kratkom cijevi svi javni sanitarni čvorovi u i oko Arene snabdijevaju tom tehnološkom vodom. Zar može bolje i racionalnije? | Djelomično se prihvaća / Pojašnjenje | Vezano na neadekvatno stanje sanitarnih čvorova u Amfiteatru, u tijeku je izrada Plana upravljanja Amfiteatrom, kojim će se između ostalog adresirati i potreba uređenja sanitarnog čvora.  |
| Aktivnost 2.4. Podržavanje pješačkog prometa i širenje mrežepješačkih površina | Dodatak glede uređenja okolice Arene - Smatramo nužnim potpuno maknuti promet trgom ispred Arene i izmjestiti parkiralište sa Karoline (npr. u kamenolom Malussa iza Arene). Tu površinu urediti tako da se spoje parkovi, da se izgradi fontana koja će simbolizirati izvor Nimfej - prapočetak nastanka Pule -, da se spoje dva nivoa (npr. škalinadom) i odrede prostori za barove, cafee, i sl. Naravno, pri tome treba voditi računa da ostaje mogućnost prometa vozila u službene svrhe, za logistiku, za vozila za osobe s invaliditetom i sl. – Povezano s gore napisanim u svezi PROŠIRENJA PJEŠAČKE ZONE. | Djelomično se prihvaća / Pojašnjenje | Uređenje prostora pred Amfiteatrom kao prostora potencijalnog širena pješačke zone / zone ograničenog prometa obuhvaćeno je kroz aktivnost 2.4., a navedeno je i riječima: *„… gradski prostor preko platoa ispod Arene pa do Giardina može**pretvoriti u pješačku zonu, ili spomenutu zonu ograničenog prometa. Kako bi se isprobala i utvrdila primjenjivost takvih prenamjena u praksi, moguće im je pristupiti služeći se metodama tzv. taktičkog**urbanizma…*“. Privremenom obustavom prometa i prenamjenom prostora u pješačku zonu predlaže se praktično isprobati funkcionalnost rješenja, te ista trajno implementirati, ukoliko se pokažu uspješnima.  |
| Aktivnost 6.2. Uređenje i reaktivacija vodosprema, integriranje novih iobnova starih elemenata javnih zdenaca i urbane opreme | OPASKA: molimo Vas da Vi URBANEX prilagodite, dopunite, izmijenite odgovarajući tekst (u navedenim točkama Aktivnosti Ad. 6.2., 8.1. i 8.2. i eventualno drugim povezani) početku stupca „pokazatelj“ i onih stupaca koji slijede. Ostavljamo voditeljima – izrađivačima prijedloga nacrta predmetnog Plana - da definiraju tekst u stupcima tablice na str. 156 i dalje „Ključni pokazatelji i rezultati itd.“ (pokazatelj, početna vrijednost god. 2024., ciljana vrijednost god. 2030, prijedlog operativnih tijela i dionika) itd. U nadi da smo bili konstruktivni i da ćete uključiti naše prijedloge i opaske u konačni tekst Nacrta zahvaljujemo.  | Prihvaća se  | Prijedlozi su uključeni u nadograđeni i prošireni opis aktivnosti 6.2. |
| 4.  | Bojana Drača,građanin | Projektni prijedlog  | Multisenzorski Hub u Srcu PulePrijedlog projektaMultisenzorski hub je inovativni koncept koji spaja umjetnost, znanost i tehnologiju kako bi stvorio prostor za istraživanje, edukaciju i druženje. Ovaj projekt ima za cilj uspostavu prostora u povijesnoj jezgri Pule koji kroz multisenzoralnaiskustva promiče održivi način života, umjetnički izričaj, te kulturnu razmjenu. S fokusom na umjetnost, dizajn, lokalnu baštinu, kulinarstvo i znanost, želimo na inkluzivan način inspirirati pojedince svih dobnih skupina, kako lokalnih, tako i posjetitelja, da sudjeluju u događajima i radionicama čija je svrha isticanje pulske raznolikosti i bogate baštine. Uz primarni hub, koji će služiti kao središte aktivnosti, planiramo uspostaviti satelitske lokacije za pop-up događaje. Ovim pristupom ćemo oživjeti različita područja stare jezgre grada, potičući ljude da istraže urbani krajolik i ožive javne prostore tijekom cijele godine.Ključni Ciljevi• Jačanje zajednice: Uspostava prostora za povezivanje, edukaciju i razmjenu ideja.• Prenamjena i namjena gradskih prostora: Korištenje napuštenih ili zatvorenih prostora. Prenamjena prostora radi diversifikacije ponude u odredjenim dijelovima grada.• Oživljavanje pojedinih područja: Vratiti vrijednost funkcije stare gradske jezgre tijekom cijele godine.• Poticati pješački promet i širenje mreže pješačkih površina: Koncentriranjem različitih ponuda diljem centra Pule, potičemo ljude da pješače kroz gradsko središte i proširujemo pješačku zonu.• Istaknuti lokalni talent: Istaknuti lokalne umjetnike, dizajnere, obrtnike, kuhare, farmere, kroz evente, izlozbe, radionice…• Poticati kulturnu razmjenu kroz kulinarstvo: Istražiti bogatu kulinarsku baštinu Pule, crpeći inspiraciju iz Rimskih, Mletačkih i drugih utjecaja, te kombinirati tradicionalne hrvatske recepte s globalnim kulinarskim tehnikama kako bi se stvorila jedinstvena i inovativna jela.• Promicati održive prehrambene prakse: Koristiti višak ili odbačene sastojke s lokalnih farmi za stvaranje umjetničkih i hranjivih jela. Educirati o kompostiranju, te smanjivanju otpada.• Raspravljati o aktualnim temama u društvu: Pozvati na diskusiju i edukaciju o različitim temama relevantnim za naše društvo kroz znanstvena predavanja i radionice (npr. o zagađenju zraka, zdravoj prehrani, etc).• Slaviti slojevitu baštinu Pule: Poštovati bogatu povijest grada, uključujući njegovu rimsku, mletačku i jugoslavensku prošlost, kroz događaje i radionice.• Inspirirati kreativnost: Poticati sudionike da istraže spoj umjetnosti, znanosti i kulinarstva kroz praktične radionice, te bogatu kulturnu baštinu.Uspostavom ovog projekta, konkretno bi se implementirale mjere iz postojećeg akcijskog plana, baziranog na provedenim analizama stanja i indetifikaciji ključnih prilika i izazova za gradsku jezgru Pule.Ponuda Radionica• Radionice održivog načina zivljenja: Naučite o održivim praksama, poput kompostiranja, smanjenja otpada od hrane, urbanog vrtlarstva, te principa Wabi-sabi.• Radionice mode i dizajna: Istražite održivi modni dizajn i naučite kako stvarati jedinstvene odjevne predmete koristeći reciklirane materijale.• Tekstilne radionice: Istražite lokalne tehnike tkanja, pletenja, veženja i farbanja tekstila.• Radionice skulpture i keramike: Naučite tradicionalne tehnike kiparenja i keramike,inspirirane lokalnom poviješću i kulturom.• Radionica znanosti o hrani i kulinarske radionice: Istrazite znanstvenu stranu kuhanja, okuse lokalnih sastojaka i stvorite inovativna jela.• Multisenzorna kulinarska iskustva: Kombinacija vida, sluha, okusa, mirisa i dodira za stvaranje nezaboravnih kulinarskih iskustava.• Radionice 3D printanja i modeliranja: Povezivanje tehnologije i svakodnevnog života.o Dječja Radionica: Upoznajte djecu sa svijetom 3D dizajna i ispisa, vodeći ih u stvaranju zabavnih i maštovitih objekata.o Radionica za Odrasle: Istražite napredne tehnike 3D modeliranja i naučite stvarati funkcionalne i umjetničke komade.• Eksperimentalna radionica slikarstva: Eksperimentirajte s raznim tehnikama slikanja,uključujući airbrush, koristeći svakodnevne kućanske predmete kao alate i nekonvencionalne materijale.• Umjetnički projekti u krugu zajednice: Surađujte s lokalnim umjetnicima kako biste stvorili velike javne umjetničke instalacije.Dizajn Prostora: Multisenzorno iskustvoProstor će biti dizajniran kako bi pružio multisenzorno iskustvo, crpeći inspiraciju iz prirodnog svijeta, umjetnosti i lokalne kulture. Ključni elementi uključuju:• Biofilni dizajn: Uključivanje prirodnih elemenata poput biljaka, cvijeća i prirodnog svjetla kako bi se stvorila umirujuća i inspirativna atmosfera.• Dizajn zvuka: Korištenje niza zvukova, od ambijentalne glazbe do prirodnih zvučnih krajolika, kako bi se izazvala određena emocija i poboljšalo ukupno iskustvo.• Interaktivne skulpture: Uključiti posjetitelje da dožive prostor kroz različita osjetila, potičući radoznalost i interakciju.Kombinacijom ovih elemenata, ciljamo na stvaranje prostora koji je vizualno privlačan i emocionalno stimulirajući.Članovi Tima• Bojana Drača, mag.ing., M.A.: Modni dizajner s ekspertizom u održivim materijalima i dizajnu.• Hector Salazar, dr.sc.: Biolog specijaliziran za biofiziku proteina i neurotransmisiju.Angažman zajednice i partnerstva• Suradnja s lokalnim umjetnicima i organizacijama: Partnerstvo s lokalnimumjetnicima, kreativcima, kuharima, poljoprivrednicima, udrugama i kulturnim institucijama kako bi se stvorio jedinstven i privlačan program.• Uključivanje zajednice: Poticanje članova zajednice da sudjeluju u radionicama, organizaciji događaja i volontiraju.• Izgradnja snažnih partnerstava i promocija deficitarnih područja: Uspostavljanje partnerstava sa školama, tvrtkama i državnim agencijama kako bi se podržali ciljevi projekta.Budući PlanoviOvaj hub zamišljamo kao dinamičan i evoluirajući prostor koji nastavlja inspirirati i angažirati zajednicu. Planiramo proširiti naše ponude i surađivati s međunarodnim partnerima. Popunjeni obrazac dostaviti na adresu elektroničke pošte: plan.povijesna.jezgra@pula.hr zaključno s 6. prosinca 2024. godineZaključakKroz ovu platformu, umjetnici, mala poduzeća i poljoprivrednici iz okolice, moći će komunicirati s lokalnim stanovništvom i javnošću, ali i svi međusobno. Cijeli projekt je zamišljen kao multisenzorski hub, čvor unutar šireg ekosustava Pule, gdje se ljudi mogu povezati, dijeliti ideje i širiti pozitivne poruke. Vjerujemo da su umjetnost i znanost moćni alati za postizanje ovog cilja. | Djelomično se prihvaća/Pojašnjenje | Prijedlog će biti uvršten u Plan u zasebnom Prilogu.  |